ΑΠΟΦΑΣΕΙΣ
Αριθμ. Δ1α/ΓΠ.οικ. 22124
Επιβολή του μέτρου της προσωρινής απαγόρευσης λειτουργίας των έμμισθων, άμισθων υποθη-
κοφυλακείων, των κτηματολογικών γραφείων
Ρόδου, Κω - Λέρου, των κτηματολογικών γραφείων Πειραιά, Θεσσαλονίκης, καθώς και των
κτηματολογικών γραφείων και υποκαταστημάτων του Φορέα «Ελληνικό Κτηματολόγιο», στο
σύνολο της Επικράτειας, για το χρονικό διάστημα από 3.4.2020 έως και 10.4.2020.
ΟΙ ΥΠΟΥΡΓΟΙ
ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ ΠΡΟΣΤΑΣΙΑΣ ΤΟΥ ΠΟΛΙΤΗ -
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ ΥΓΕΙΑΣ - ΕΣΩΤΕΡΙΚΩΝ
Έχοντας υπόψη:
1. Τις διατάξεις του άρθρου πρώτου της από 25.2.2020
Πράξης Νομοθετικού Περιεχομένου «Κατεπείγοντα μέτρα αποφυγής και περιορισμού της διάδοσης κορωνοϊού»
(Α΄ 42) και ιδίως της περίπτωσης ζ' της παραγράφου 2 και
της περίπτωσης ε΄ της παραγράφου 4 αυτού.
2. Το π.δ.  147/2017 «Οργανισμός του Υπουργείου
Οικονομίας και Ανάπτυξης» (Α΄ 192).
3. Το π.δ. 86/2018 «Ανασύσταση του Υπουργείου Δημόσιας Τάξης και Προστασίας του Πολίτη και μετονομα-
σία του σε Υπουργείο Προστασίας του Πολίτη» (Α΄ 159).
4. Το π.δ. 134/2017 «Οργανισμός Υπουργείου Εργασίας,
Κοινωνικής Ασφάλισης και Κοινωνικής Αλληλεγγύης»
(Α΄ 168).
5. Το π.δ.  121/2017 «Οργανισμός του Υπουργείου
Υγείας» (Α΄ 148).
6. Το π.δ. 141/2017 «Οργανισμός του Υπουργείου Εσωτερικών» (Α΄ 180).
7. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 121).
8. Την από 31.3.2020 εισήγηση της Εθνικής Επιτροπής Προστασίας Δημόσιας Υγείας έναντι του κορωνοϊού
COVID-19.
9. Το υπ' αρ. 664/31.3.2020 έγγραφο του Έμμισθου
Υποθηκοφυλακείου Αθηνών απευθυνόμενο στο Υπουργείο Δικαιοσύνης.
10. Την υπ' αρ. Β1α/οικ. 21770/31.3.2020 βεβαίωση της
Διεύθυνσης Προϋπολογισμού και Δημοσιονομικών Αναφορών, σύμφωνα με την οποία η έκδοση της παρούσας
απόφασης δεν προκαλεί δαπάνη σε βάρος του κρατικού
προϋπολογισμού, αποφασίζουμε:
Άρθρο πρώτο
1. Την προσωρινή μερική απαγόρευση λειτουργίας
των έμμισθων και άμισθων υποθηκοφυλακείων, καθώς
των κτηματολογικών γραφείων Ρόδου, Κω-Λέρου, των
κτηματολογικών γραφείων Πειραιά, Θεσσαλονίκης,
καθώς και των κτηματολογικών γραφείων και υποκαταστημάτων του Φορέα «Ελληνικό Κτηματολόγιο», στο
σύνολο της Επικράτειας, για προληπτικούς λόγους δημόσιας υγείας, για το χρονικό διάστημα από 3.4.2020
έως και 10.4.2020, κατά τα αναφερόμενα στην από
31.3.2020 εισήγηση της Εθνικής Επιτροπής Προστασίας Δημόσιας Υγείας έναντι του κορωνοϊού COVID-19
ως ακολούθως:
Αναστέλλονται:
α) οι κάθε είδους συναλλαγές, καθώς και ο έλεγχος
των αρχείων,
β) κάθε προθεσμία σχετική με τη μεταγραφή, εγγραφή,
καταχώριση αιτήσεων και πράξεων ή τη λήψη πιστοποιητικών και αντιγράφων και
γ) η παραγραφή κάθε συναφούς αξιώσεως.
2. Από την παραπάνω απαγόρευση εξαιρούνται οι διοικητικές λειτουργίες των έμμισθων υποθηκοφυλακείων,
καθώς των κτηματολογικών γραφείων Ρόδου, Κω-Λέρου,
των κτηματολογικών γραφείων Πειραιά, Θεσσαλονίκης,
καθώς και των κτηματολογικών γραφείων και υποκαταστημάτων του Φορέα «Ελληνικό Κτηματολόγιο».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Απριλίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 1117
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1117/01.04.2020
Άρθρο δεύτερο
Για όλο το προσωπικό που απασχολείται με οποιαδήποτε σχέση εργασίας στα έμμισθα και άμισθα υπο-
θηκοφυλακεία και στα κτηματολογικά γραφεία Ρόδου, Κω-Λέρου, στα κτηματολογικά γραφεία Πειραιά,
Θεσσαλονίκης, καθώς και στα κτηματολογικά γραφεία
και υποκαταστήματα του Φορέα «Ελληνικό Κτηματολόγιο», εφαρμόζονται κατ' αναλογία τα οριζόμενα
στις διατάξεις των άρθρων 4 και 5 της από 11.3.2020
Πράξης Νομοθετικού Περιεχομένου «Κατεπείγοντα
μέτρα αντιμετώπισης των αρνητικών συνεπειών της
εμφάνισης του κορωνοϊού COVID-19 και της ανάγκης
περιορισμού της διάδοσης του» (Α΄ 55), όπως αυτά
ισχύουν.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 1 Απριλίου 2020
Οι Υπουργοί
Ανάπτυξης και Επενδύσεων
Προστασίας του Πολίτη
ΣΠΥΡΙΔΩΝ - ΑΔΩΝΙΣ
ΜΙΧΑΗΛ ΧΡΥΣΟΧΟΪΔΗΣ
ΓΕΩΡΓΙΑΔΗΣ
Εργασίας και
Κοινωνικών Υποθέσεων
Υγείας
ΙΩΑΝΝΗΣ ΒΡΟΥΤΣΗΣ
ΒΑΣΙΛΕΙΟΣ ΚΙΚΙΛΙΑΣ
Εσωτερικών
ΠΑΝΑΓΙΩΤΗΣ ΘΕΟΔΩΡΙΚΑΚΟΣ

[Source: 20200201117.pdf | Tokens: 3914]